Diari Oficial de la Generalitat Valenciana


Sumari del DOGV 8083, del 13-07-2017 (2017/5599)

Informació pública de la proposta de modificació d'àmbit i actualització del règim de mesures de la zona acústicament saturada denominada Lagasca.
--------------------------------------------------------------------------------------------------------------------------------------------------

### Dades del document

Número de DOGV
:   8083

Data del DOGV
:   13-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5599


Organisme emissor
:   Ajuntament de Castelló de la Plana

Tipus de document
:   Anunci

Informació pública de la proposta de modificació d'àmbit i actualització del règim de mesures de la zona acústicament saturada denominada Lagasca. [2017/5599]  
La Junta de Govern Local de l'Ajuntament de Castelló de la Plana, vist l'expedient que s'està tramitant per a modificar l'àmbit i actualitzar el règim de mesures de la zona acústicament saturada (ZAS), denominada Lagasca, en la sessió celebrada el 26 de maig de 2017, va adoptar el següent acord:  
«Primer. Aprovar la proposta de modificació de l'àmbit i actualitzar el règim de mesures correctores aplicables en la zona acústicament saturada denominada Lagasca, que es desenvolupen en l'informe tècnic de data 16 de maig de 2017 i que es concreten en les següents:  
  
Mesures correctores  
A) Suspensió de concessió de llicències englobades com a Oci i Recreació, grup C, Establiments amb música, així com grup B, Salons de jocs recreatius, sales de bingo i similars de la normativa urbanística vigent. (S'admeten activitats amb amenització musical acreditada sobre la base de la Llei 14/2010 i Decret 143/2015 que la desenvolupa, canvis de titular i modificacions no substancials).  
B) Limitació horària consistent a reduir en dues hores i trenta minuts el temps de funcionament de discoteques i sales de festa, i trenta minuts els pubs, per la qual cosa el tancament s'efectuarà a les 05.00 i a les 03.00 hores respectivament.  
C) Suspensió de concessió de llicències relatives a comerços vinculats a la venda de menjar i beguda. (S'admeten canvis de titular i modificacions no substancials).  
D) Limitació horària de comerços vinculats a la venda de menjar i beguda fins a l'horari de tancament de les discoteques i sales de festa, els divendres, dissabtes i diumenges, i poden tornar a obrir a les 09.00 del matí.  
E) Intensificació de la presència policial dels agents locals (matinades del divendres al dissabte i del dissabte al diumenge de 00.30 a 06.00 presència policial obligatòria).  
F) Gestió per part dels titulars i responsables de l'accés a les activitats de les cues d'entrada, a fi d'agilitar-les.  
G) Limitació horària de les terrasses en via pública. Es limita el funcionament de les terrasses a horari diürn segons l'ordenança municipal. La limitació s'aplica a cada autorització de terrassa, així com a les pròrrogues de les existents.  
H) Realització de campanyes de conscienciació. Repartiment de fullets informatius de mesures contra el soroll, per part dels titulars de les activitats, durant el seu horari d'obertura.  
I) Instal·lació de plaques on es llija «SILENCI», en els carrers objecte d'aplicació de la zona ZAS.  
J) Realització de reunions periòdiques amb els titulars de les activitats, les persones responsables de controlar el seu accés, i relacions públiques.  
K) Supervisió i control acústic de totes les activitats situades en l'àmbit d'aplicació de la zona ZAS, revisions de les auditories acústiques i dels limitadors acústics.  
L) Es talla el trànsit de 00.30 a 06.00 les matinades del divendres al dissabte i del dissabte al diumenge, en els trams dels carrers: avinguda dels Germans Bou, des del carrer de Siscar fins al carrer del Governador; carrer del Bisbe Salinas, des del carrer de Siscar fins al carrer del Governador; carrer de Lagasca, des del carrer del Mestre Ripollés fins a l'avinguda de la Mar; carrer del Marquès de la Ensenada, des del carrer del Bisbe Salinas fins al carrer de Prim; es permet l'accés a residents, vehicles pertanyents als serveis d'emergència i transport públic (s'efectuaran proves durant tres mesos a fi de constatar la seua eficàcia).  
Segon. Adoptar la mesura cautelar que serà d'aplicació immediata i que romandrà fins a l'entrada en vigor de les mesures abans referides. La mesura cautelar es concreta en:  
- Suspensió de concessió de llicències englobades com a Oci i Recreació, grup C, Establiments amb música, així com grup B, Salons de jocs recreatius, sales de bingo i similars de la normativa urbanística vigent. (S'admeten activitats amb amenització musical acreditada sobre la base de la Llei 14/2010 i el Decret 143/2015 que la desenvolupa, canvis de titular i modificacions no substancials).  
Tercer. Modificar l'àmbit de la zona acústicament saturada denominada Lagasca que queda comprès entre:  
- Carrer de Lagasca entre el carrer del Mestre Ripollés i l'avinguda de la Mar.  
- Carrer del Marqués de la Ensenada entre el carrer de Prim i l'avinguda dels Germans Bou.  
- Avinguda dels Germans Bou entre el carrer de Bellver i el carrer de Lagasca.  
- Carrer del Bisbe Salinas entre el carrer Lagasca i el carrer Siscar.  
Quart. Exposar al públic la proposta, pel termini de trenta dies en el Diari Oficial de la Generalitat Valenciana, Butlletí Oficial de la Província de Castelló, en el tauler d'anuncis i en un diari d'informació general de major difusió en la província, perquè qualsevol interessat puga formular al·legacions.  
Cinquè. Donar audiència amb notificació pel mateix termini a associacions interessades».  
Mitjançant aquest anunci s'exposa al públic, durant el termini de trenta dies, a partir de l'última publicació en els mitjans indicats en el punt quart anterior, a fi que puguen formular al·legacions i quantes observacions entenguen per convenient.  
Podran consultar la documentació en el Negociat Administratiu i Tècnic de Control d'Activitats i Instruments Ambientals situats en la quarta planta de l'edifici Quatre Cantons, carrer d'Enmig, número 82 (de 09.00 a 14.00 hores, de dilluns a divendres) i en la web de l'Ajuntament de Castelló de la Plana, on s'accedeix a través de l'apartat de Medi ambient, i en concret en el de Zones acústicament saturades, integrat dins de l'apartat Pla acústic municipal.  
  
Castelló de la Plana, 14 de juny de 2017.- El regidor delegat de Drets i Serveis: Rafael Simó Sancho. El secretari general de l'Administració municipal: Eduardo Gonzalo Pozo Bouzas.